Sådan lyder det fra Dansk Byggeri, efter Himmerlands Boligforening via frivillighed er nået op på, at hele tyve procent af medarbejderne på deres byggepladser er lærlinge. Det fortæller DR Nordjylland. - Det allerbedste man kan gøre for at få nogle flere lærlinge, det er, at de parter, der er omkring lærlingene, de samarbejder. De frivillige aftaler er langt mere fleksible, og man får fat i meget mere byggeaktivitet, siger uddannelseschef i Dansk Byggeri, Louise Pihl. Igennem et partnerskab mellem Dansk Byggeri og Boligselskabernes Landsforening forsøger de to organisationer at få endnu flere til at oprette flere elevpladser igennem frivillige aftaler.

Referat:
Politikerne behøver ikke at gennemføre sociale klausuler for antallet af lærlinge. For frivillige aftaler virker langt bedre.